Тақырыбы: **«Отбасы - бақыт мекені»**

**Мақсаты:** Отбасы құндылықтарын дәріптеу; бала тәрбиесіндегі ата-ананың көзқарасын кеңейту; отбасындағы сүйіспеншілік, сыйластық сезімдерді нығайту.

**Көрнекілігі:** Отбасы туралы мақалдар, нақыл сөздер, слайд-презентация.

**Барысы:**
**1. Кіріспе сөз
2. Ой қозғау
3. Сөйлемді жалғастыру
4. Бүгінгі менің ойым
5. «Жанұя» ойыны** (тренинг)

**6. Рефлексия:** «Тілек шамы» (тренинг)
**7. Қорытынды**

 **Кіріспе сөз**

Құрметті ата-аналар!

**«Сәлемдесу» ойыны**

 Жүргізуші алақан соғады, қатысушылар бір-бірінің қолын қысады.

Жүргізуші аяғын тарсылдатқанда, қатысушылар бір-бірінің алақандарын сипайды.Жүргізуші сылдырмақ сылдырлатады қатысушылар мұрнымен амандасады.

 Отбасы – Отанымыздың ошағы. «Отбасында адам бойындағы асыл қасиеттер жарқырай көрініп, қалыптасады. Отанға деген ыстық сезім – жақындарына, туған-туысқандарына деген сүйіспеншіліктен басталады.» деп айтқандай, адамның бойындағы алғашқы адамгершілік белгілер отбасында бастау алады, сондықтан да туған үйдің жылуы – оның көкірегінде көп жылдар бойы сақталып, мәңгі есінде жүреді.

Ендеше **«Отбасы - бақыт мекені»** атты дөңгелек үстелге қош келдіңіздер!

**Топқа бөлу**

1-топ

2-топ

**1.** **Отбасы туралы ойларымызды әрі қарай өрбітсек ............................**

 ***Отбасы деген не?***
Ол біздің қолдаушымыз, қорғаушымыз, қарым-қатынасқа түсуді, махаббатты, сүйіспеншілікті көрсетуді, алуды үйрететін орта. Ол біздің мінез-құлқымызды қалыптастырады, қиындықтан шығу жолдарын көрсетеді.Қиналғанда да алғашқы болып көмек қолын созатын, ол біздің ең жақын адамдарымыз, олар сәтсіздікте демеп, қуанышты бөліседі.

 **2. Дыбыстар сөйлейді ОТБАСЫ**

 **«О»-**тбасы-кішкентай мемлекеттік ұя.

 **«Т»-**әрбие тал бесіктен дейді атамыз қазақ.

 **«Б»-**аланың тәрбиелі болып өсуіне берекелі отбасының әсері мол.

 **«А»-**дам баласының өмірге келгеннен кейінгі бар тіршілігі отбасында өтеді.

 **«С»-**үйіспеншілік пен түсіністік мықты болса, қоғамның діңгегі де берік

 болады.

 **«Ы»-**нтымақ бар жерде білім де тәрбие де болады.

 3.«**Ойланайық ,....... »** Постер қорғайды.

 1-топ Отбасы, отбасы бақыты – ..............................

 2-топ Отбасымның бақыты үшін мен ................

 Отбасы – сыйластық, жарастық орнаған орта.

 «Отбасы – табиғат сыйлаған кереметтердің бірі»

 Отбасы – адам баласының алтын діңгегі.

 Отбасы–адамзаттың аса қажетті, әрі қасиетті алтын мектебі.

 Ата-ана – отбасының негізгі діңгегі, бастапқы дәнекері.

 Отбасы – бала тәрбиесінің ең алғашқы ұжымы.

 «Отан отбасынан басталады»

**3.** **«Білімдіге дүние жарық»** әр топқа 10 сұрақтан беріледі
 **І топтың сұрақтары:**

1.Балдан тәтті не? (бала)

2.Тәртіптің зынданы не? (Ата- ананың тілін алмаған бала)

3.Қара шаңырақтың иесі кім? (кенже ұлы)

4.Удан ащы не бар? (Удан ащы-әдепсіз адамның аузынан шыққан сөз)

5.Балаға кім сыншы? (Ата)

6.Үйдің алтын қазығы кім? (Ана)

7. Тәрбие мен білімнің ордасы (Мектеп)

 8.Өнер- ағып жатқан бұлақ (Білім- жанып жатқан шырақ)

 9 . Ана үйдегі бақ, әке отырған тақ.

10. Адам баласының ажары да, бақыты да – /Отбасы/

 **ІІ топтың сұрақтары:**

1.Бес асылды ата (Талап, еңбек, терең ой, қанағат, рақым)

2.Баламен жолдас болсаң бала боларсың (Қариямен жолдас болсаң дана
 боларсың)

3. Отбасының басты алтын діңгегі, бастапқы дәнекері кім? Ата - ана

 4. Не қымбат?

 Алтын ұяң Отан қымбат

 Құт- береке атаң қымбат,

 Аймалайтын анаң қымбат.

 Бәрінен де ар мен ұят қымбат

5. 5 дұшпан ( Өсек, өтірік, мақтаншақ, еріншек , бекер мал шашпақ)

6. .«Ашу дұшпан, ақыл дос, ақылыңа ақыл қос»

 7. Тәрбиенің ең тамаша мектебі /отбасы/
 8. Әкеден балаңа берілетін зат /мұра/
 9.  Атадан  - өсиет,  / Анадан   - қасиет./
 10. Екі адамның бір-біріне деген адалдығы ( достық)

**4.«Мақалды жалғастыр » ойыны**

 Әр топқа мақал-мәтелдерберіледі,жалғасын табады

Бала ақылды болса ,ата-ананы оздырады,
желбуаз, жетесіз болса ,жерге қаратып тоздырады.

Баланың жақсысы - қызық, жаманы – күйік

Өз жұрттың - күншіл,
Нағашы жұрттың – сыншыл,
Қайың жұрттың міншіл келеді.

Ата — асқар тау,

Ана — бауырындағы **бұлақ**,

Бала — жағасындағы **құрақ**.

«Қызың жақсы болса — аспандағы жұлдызың,

 ұлың жақсы болса -жағаңдағы құндызың»,

**5**. **«Бүгінгі менің ойым»** деп аталады

1/ Үйдегі алтын қазық кім? - депті қарт.
- Ата, үйдегі алтын қазық бала, - депті жігіт.
- Жоқ балам үйдегі алтын қазық – ана. Ана ақылды болса, бала дана болады. Ана тәрбиесі қызға – үлгі, әке тәрбиесі ұлға – үлгі. Ана – ақылшың, әке – қамқоршың, ағаң – қорғаушың, інің – сүйенішің, қарындасың – қанатың екенін ұмытпа. Ананы сыйламағанның ақылы кем, әкені сыйламағанның жақыны кем. Ананың мейірімі көзінде, ықыласы – көңілінде, ақылы сөзінде, - депті қарт.

2/Жігітке:
– Жоқты бар, ашты тоқ ететін кім? – депті қарт.
– Ата, жоқты бар, ашты тоқ ететін – мейірімді әке, - депті жігіт.
– Жоқ балам, әке қанша мейірімді болса да, ананың жөні бөлек. Жоқты бар, ашты тоқ ететін – сол ана. Анасыз бала ұйықтамайды, қатықсыз айран ұйымайды. Ана – үйдегі – бақ, әке отырған – тақ. Ана ақылды болса, үйдің қуанышы, әкенің жұбанышы, - депті қарт.

 Ата-ананың тілегі баласының жақсы адам болуы, еңбек сүйгіштігі, оқу мен еңбектегі табыстары.

*Баланы баптап бақпасаң.
Жамандықтан қақпасаң
Қадірден жұрдай қасқа боп.
Кешкенің өмір босқа тек -* дегендей баланың ыстық суығына күймейтін, жақсылығына сүйінбейтін ата ана жоқ шығар. Бүгінгі ұл ертеңгі әке, ол әкеге қарап өседі, бүгінгі қыз ертеңгі ана, ол анаға қарап өсіп, бой түзеді. Балаға білім, тәрбие беруде басты тұлға ұстаз болса, оны жалғастырушы демеуші

ата -ана.

 Балаң жақсы тәрбиелі болса, о дүниеде Алла Тағаланың алдында бұл дүниеде адамзат арасында да жүзің жарқын болады дейді сүйікті пайғамбарымыз Мұхаммед хадистерінің бірінде, біздің балаларымыз әлі жас шыбық тәрізді, түбі нәрлі болса, мәуелі болып өседі, нәрі әлсіз болса, жапырағы қураған ағаш тәрізді білімсіз, ғасыр індетіне айналған азғындық жолына түсіп, соның құрбаны болуы өсуі үшін ата-аналардың азаматтық борышы өте зор.

**6.Рефлексия:** «Тілек шамы» (тренинг)

 Құрметті ата-аналар ! Отбасы -жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз. Сондықтан оттың басы, ошағымыздың түтіні түзу болуы үшін «Тілек шамы» жаттығуын тілек айта отырып жүргізейік. Бір-бірімізге мына шамды бере отырып, әдемі тілектеріңізді білдірсеңіздер ,бүгінгі кездесуден алған әсерлеріңізбен ,айта алмай қалған ойларыңызбен бөлісуге болады.

**7. Қорытынды.** Қадірменді ата-ана !
 Халқымыздың аяулы ұлы Б. Момышұлы кезінде былай мұңайған екен «Жаудан да даудан да қорықпаған қазақ едім. Енді қорқынышым көбейіп жүр. Балаларын бесікке бөлемеген, бесігі жоқ елден қорқам. Немересіне ертегі айтып беретін әженің азаюынан қорқам. Дәмді, дәстүрді білмейтін балалар өсіп келеді. Оның қолына қылыш берсе, кімді де шауып тастауға даяр. Қолына кітап алмайды. Үйреніп жатқан бала жоқ, үйретіп жатқан әке - шеше жоқ»- деген екен.
 «Балам»дейтін жұрт болмаса,«жұртым» дейтін бала қайдан болсын - демей ме, ендеше ел болып халық болып, әр отбасы болып ұрпағымызды тәрбиелейік.